b'\n_START_ARTICLE_\nNu dages det s\xc3\xb8stre\n_START_SECTION_\nHandling\n_START_PARAGRAPH_\nI Mocambique er kvinderollen under forandring. Efter befrielsen fra portugisisk koloniherred\xc3\xb8mme deltager kvinderne aktivt i opbygningen af det socialistiske samfund. Filmen pr\xc3\xa6senterer sit tema gennem samtaler med tre kvinder, der b\xc3\xa5de fort\xc3\xa6ller om deres arbejde (p\xc3\xa5 landet, p\xc3\xa5 fabrik og p\xc3\xa5 sygehus), deres familieliv, deres uddannelse og deres deltagelse i kampen for at holde "de bev\xc3\xa6bnede banditter" fra Sydafrika v\xc3\xa6k fra landet. Med pr\xc3\xa6sentationen af kvinderne giver filmen samtidig et indtryk af Mocambiques udvikling fra den tid, hvor befrielsesbev\xc3\xa6gelsen FRELIMO l\xc3\xb8srev landet fra det portugisiske \xc3\xa5g.'